**भारत सरकार**

**रक्षा मंत्रालय**

**रक्षा विभाग**

**राज्य सभा  
अतारांकित प्रश्न संख्या 2274**

**06 दिसम्बर, 2016 को उत्तर के लिए**

**स्कोरपीन पनडुब्बी के सौदे के आंकड़े का सार्वजनिक होना**

**2274. श्री देवेंदर गौड टी0:**

क्या रक्षा मंत्री यह बताने की कृपा करेंगे कि :

(क) क्या सरकार फ्रांस के साथ हुए भारतीय स्कोरपीन पनडुब्बी सौदे के सार्वजनिक होने के मामले की जांच करेगी;

(ख) क्या यह सच है कि इसके पीछे पूर्व-फ्रांसीसी नौसेना अधिकारी का हाथ है;

(ग) क्या फ्रांस अथवा भारत द्वारा कोई जाँच कराई गई है;

(घ) यदि हां, तो इस जांच की स्थिति क्या है; और

(ड.) क्या इस सौदे की सुरक्षा लेखा परीक्षा कराए जाने की कोई योजना है और यदि नहीं, तो इसके क्या कारण हैं ?

**उत्तर  
रक्षा मंत्रालय में राज्य मंत्री (श्री सुभाष भामरे)**

**(क)** से (ड.): **रक्षा मंत्रालय ने स्कोरपीन पनडुब्बी से संबंधित दस्तावेज के कथित रूप से सार्वजनिक हो जाने की जांच के लिए एक समिति का गठन किया था। समिति ने अपनी रिपोर्ट सौंप दी है, जिसकी जांच की जा रही है। इसके अलावा स्कोरपीन पनडुब्बी से संबंधित सूचना के सार्वजनिक हो जाने की जांच फ्रांसीसी सरकार द्वारा भी की जा रही है। जांचों के पूरा होने तथा समिति की रिपोर्ट की जांच पूरी हो जाने के बाद ही इस सौदे के सुरक्षा लेखापरीक्षा की आवश्यकता का निर्णय लिया जाएगा।**

\*\*\*